62 
lægning, anlægge Signal- og Fyrtaarne ved disse, oprette 
Magaziner paa passende Relaispunkter, at hidskaffe Proviant 
o. a. desl., alt sammen. ganske fortrinlige Forskrifter, der 
kun havde den Fejl aldrig at naa ud over Bureauerne. Vor 
Tid, der endnu har Franklinsexpeditionerne — det engelske 
Sidestykke —. i frisk Minde, vil kunne danne sig en Fore- 
stilling om disse gigantiske Forlangender, og dog veg Senatet 
ikke tilbage fra at læsse Organisationen af alt dette over paa en 
enkelt Mands Skuldre. For alle Foretagender Østen for Ural 
gjordes Bering til det ledende Centrum, ved Obj, ved Lena, 
ved Okotsk og paa Kamtschatka skulde han skaffe Skibe, 
Forraad og Transportmidler tilveje. 
Men trods det fantastiske og vidtsvævende i disse Planer, 
havde de dog endnu bevaret en vis Ensartethed, de vare alle 
Sømandstogter for sømandsmæssige Formaal, de drejede sig 
alle om nautisk-geografiske Undersøgelser. Da kom Akade- 
miet med sine Krav og gjorde alt dobbelt uformeligt og 
kompliceret. Det krævede en videnskabelig Undersøgelse 
af hele Sibirien og Kamtschatka, ikke blot en almindelig 
Jordbeskrivelse, grundet paa astronomiske Stedbestemmelser 
og geodætiske Maalinger, paa omfattende Beskrivelser og 
kunstnerisk udførte Landskabsbilleder, paa baro-, thermo- og 
aerometriske Iagttagelser, paa fysiske Undersøgelser i alle 
Naturens Felter, men ogsaa en omfattende Fremstilling af 
Landets Etnografi, Kolonisation og Historie, foruden en Mængde 
meget specielle Undersøgelser i de forskjelligste Retninger. 
Sjælen i disse Foretagender bleve to unge og ivrige Tyskere, 
